થરાદ શહેરમાં સોમવારની સવારે સેદલાઈ વિસ્તારમાં એક વાનર ઘર પર આવતાં રહીશે આ વાનરને ભગાડવા જતાં વાનર ઉશ્કેરાઈ જઈ રહીશને બચકું ભરતાં બુમરાડ ઉઠવા પામતાં આજુબાજુના રહીશો દોડી આવી મદદે આવી વાનરને ભગાડવાની કોશિશ કરતાં વાનરે એક પછી એક એમ નવ લોકોને બચકાં ભરતાં તમામ ઈજાગ્રસ્તોને થરાદ રેફરલ હોસ્પિટલમાં સારવાર અર્થે ખસેડાયા હતા જેની જાણ વન વિભાગને થતાં ઘટના સ્થળે દોડી આવી વાનરને પકડે તે પહેલાં હાથતાળી આપી વાનર પલાયન થઈ ગયો હતો જેની જાણ થરાદ શહેરમાં થતાં લોકોમાં ભયનો માહોલ જોવા મળ્યો હતો.